Marco Antonio Peribán Hernández (født 10. august 1984 i El Arenal, Mexico City) er en mexicansk professionel bokser, der konkurrer i supermellemvægt. Han er på kontrakt med Oscar De La Hoyas stald Golden Boy Promotions.  Privatliv Han er bror til den professionelle kvindelige bokser Guadalupe Periban, der også er på kontrakt med Golden Boy Promotions.  Amatørkarriere Periban havde en fremragende amatørkarriere, som omfattede en sejr over amerikanske Shawn Porter. Han boksede mange nationale mesterskaber i Mexico som medlem af det mexicanske landshold, og i ved Central American and Caribbean Games i 2006 vandt han en bronze medalje.  Professionelle karriere Periban vandt sin professionelle debut mod Oscar Solis via knock-out i 3. omgang.  Marco opnåede international berømmelse efter sin amerikanske og Golden Boy Promotions debutkamp over det daværende Floyd Mayweather-håb Dion Savage, Jr. i San Diego, Californien. Kampen varede kun 33 sekunder, da Periban slog Dion Savage ud med en hurtig venstre-højre kombination i første omgang. Udover dette har han tabt til bemærkelsesværdige navne som Sakio Bika, J'Leon Love og Avni Yildirim. Den 12. september 2012 boksede han uafgjort mod svenske Badou Jack i MGM Grand i Las Vegas i Nevada.